Susu beras

Susu beras atau sari beras ialah susu bijirin yang diperbuat daripada beras. Ia kebanyakannya diperbuat daripada beras perang dan biasanya tanpa gula. Kemanisan dalam kebanyakan jenis keluaran susu dihasilkan oleh proses enzim semulajadi yang menghancurkan karbohidrat menjadi gula, terutama glukosa, mirip dengan amazake Jepun. Sesetengah susu beras boleh dimaniskan dengan sirap tebu atau gula lain.

Perbandingan susu lembu 
Berbanding dengan susu lembu, susu beras mengandungi lebih banyak karbohidrat, tetapi tidak mengandungi sejumlah besar kalsium atau protein, dan tidak ada kolesterol atau laktosa. Jenama komersial susu beras sering diperkaya dengan vitamin dan galian, termasuk kalsium, vitamin B12, vitamin B3, dan besi. Ia mempunyai indeks glisemia 86 ± 7 berbanding 37 ± 4 untuk susu skim dan 39 ± 3 untuk susu penuh.

Susu beras sering dimakan oleh orang yang intoleransi laktosa, alah kepada soya atau susu, atau mempunyai PKU. Ia juga digunakan sebagai pengganti tenusu oleh vegan.

Jenama komersil 
Jenama komersial susu beras boleh didapati dalam perisa vanila, coklat, dan badam, serta bentuk asli yang tidak berperisa, dan boleh digunakan dalam banyak resipi sebagai alternatif kepada susu lembu tradisional.

Penyediaan 
Susu beras dibuat dengan menekan beras melalui pengisar menggunakan tapis untuk menyaring butiran yang ditekan. Ia kadang-kadang juga dibuat di rumah dengan menggunakan tepung beras dan protein beras perang, atau dengan mendidihkan beras perang dengan jumlah air yang besar, mengadun dan menapis campuran. Resipi boleh didapati di Internet.

Lihat juga 

 Senarai minuman beras

Rujukan

External links 

 
 Multiple rice milk and horchata recipes
 D I Y Rice Milk

 

Susu tumbuhan
Minuman beras